
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 180
din 30 octombrie 2014
privind organizarea manifestărilor sportive ocazionate de împlinirea a 10 ani 
de la înfiinţarea Centrului Naţional de Excelenţă „Marian Cosma”, în parteneriat,
 cu Federaţia Română de Handbal 

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 22.759/22.10.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighişoara nr. 78/31.08.1999 privind aderarea Consiliului Local Sighişoara la Centrul Naţional Olimpic de Excelenţă Sighişoara; 

Ţinând cont de adresa cu nr. 1579/20.10.2014 a Federaţiei Române de Handbal, înregistrată la Municipiul Sighişoara cu nr. 22.746/20.10.2014, prin care se solicită organizarea, în parteneriat, cu Municipiul Sighişoara a manifestărilor sportive ocazionate de împlinirea a 10 ani de la înfiinţarea Centrului Naţional de Excelenţă „Marian Cosma”, în data de 4 noiembrie 2014, precum şi participarea cu sprijin logistic - constând  în punerea la dispoziţie, cu titlul gratuit, a Sălii Polivalente „Radu Voina” - la organizarea şi defăşurarea acestor manifestări;

Luând în considerare prevederile Legii nr. 69/2000, Legea educaţiei fizice şi a sportului, cu modificările şi completările ulterioare şi ale Regulamentului de punere în aplicare a dispoziţiilor Legii educaţiei fizice şi a sportului nr. 69/2000, aprobat prin Hotărârea Guvernului nr. 884/2001;

Ţinând cont de prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare, potrivit cărora „consiliile locale şi consiliile judeţene pot da în folosinţă gratuită, pe termen limitat, bunuri mobile şi imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice”;

Având în vedere prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlul gratuit; 

Văzând Raportul de specialitate nr. 22.760/22.10.2014 al Serviciului Relaţii Publice, prin care se justifică oportunitatea organizării manifestărilor sportive ocazionate de împlinirea a 10 ani de la înfiinţarea Centrului Naţional de Excelenţă „Marian Cosma”, în data de 4 noiembrie 2014, în parteneriat, încheiat între Municipiul Sighişoara şi Federaţia Română de Handbal, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 alin. (2) lit. „c” şi lit.”d”, alin. (6) lit. „a”, pct. 6, alin. (7) lit. „a”, alin. (9), art. 45 alin. (3), art. 115 alin. (1) lit. „b” şi a art. 124  din Legea nr. 215/2001, Legea administratiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. Se aprobă organizarea manifestărilor sportive ocazionate de împlinirea a 10 ani de la înfiinţarea Centrului Naţional de Excelenţă „Marian Cosma”, în data de 4 noiembrie 2014, în parteneriat, încheiat între Municipiul Sighişoara şi Federaţia Română de Handbal.

Art. 2. Se aprobă punerea la dispoziţie, cu titlul gratuit, a Sălii Polivalente „Radu Voina” către Federaţia Română de Handbal, în data de 4 noiembrie 2014, data desfăşurării manifestărilor sportive ocazionate de împlinirea a 10 ani de la înfiinţarea Centrului Naţional de Excelenţă „Marian Cosma”.
Art.3. Se aprobă încheierea Acordului de parteneriat, între Municipiul Sighişoara şi Federaţia Română de Handbal, conform anexei nr. 1, care face parte integrantă din prezenta hotărâre. 
Art. 4. Se împuterniceşte Primarul Municipiului Sighişoara, Ioan-Dorin Dăneşan, cu semnarea Acordului de parteneriat, încheiat între Municipiul Sighişoara şi Federaţia Română de Handbal, prevăzut la art. 4 din prezenta hotărâre.
Art.5. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Relaţii Publice, Direcţia Administrarea Patrimoniului, Compartimentul Administrarea Bazelor Sportive şi Federaţia Română de Handbal.
Art.6. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

         Perţe Dan  

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Administrarea Patrimoniului;

  1 ex. Serviciul Relaţii Publice;
  1 ex. Compartimentul Administrarea Bazelor Sportive;

  1 ex. Federaţia Română de Handbal.

10 ex. 
A.B./G.V.
